P.nr.1116/17

NË EMËR TË POPULLIT

GJYKATA THEMELORE NË PEJË-Departamenti i përgjithshëm, me gjyqtarin e vetëm gjykues Ahmet Rexhaj, me pjesëmarrjen e sekretares juridike Lindmire Begolli, në çështjen penale kundër të pandehurit E:D nga f.V K.Pejë ,për shkak të veprës penale, lëndim i lehte trupor nga neni 188 par 1 nënpar 1.4 te KPRK-së , duke vendosur sipas aktakuzës së Prokurorisë Themelore në Pejë, Departamenti i Përgjithshëm, PP/II.nr. 2235/17 te dt. 30.10.2017 , pas mbajtjes së shqyrtimit fillestar, publik dhe me gojë , me dt. 24.05.2018 , të mbajtur në prezencën e të pandehurit E.D , Prokurorit të shtetit Sanije Gashi –Seferi, e ne mungesë te palës se dëmtuar ka marrë dhe botërisht ka shpallë këtë:

A K T GJ Y K I M

I pandehuri E. D i lindur me ......, në Peje , ku tani banon në f.V K. Pejë rr , i biri i E dhe nga nëna F e gjinisë I ka të kryer shkollën ..... , me prof. .... i gjendjes së .... ekonomike, i ....... , nr personal i lnj. ......... shqiptar , shtetas i Republikës së Kosovës , gjendet në liri,

ËSHTË FAJTOR

Për shkak se:

Me datë 30.07.2017 rreth orës 23:15 min ne diskotekën “T ” në Pejë me dashje i ka shkaktuar lëndime te lehta trupore te pandehurës B. B në atë mënyrë qe i dyshuari i lartcekur gjatë një fjalosje me disa persona te panjohur ka hedhur shishen e Birrës ne drejtim te tyre ,ku në këtë rast shishja godet te dëmtuarën B B në syrin e majte ne pjesën e fytyrës dhe kokës , me çrrastë i ka shkaktuar dëmtime trupore me pasoje te përkohshme ne shëndet.

-Me çka ka kryer vepër penale, lëndim i lehte trupor nga neni 188 par 1 nënpar 1.4 te KPRK-së ,

Andaj, gjykata duke u bazuar në nenin 7,41,42,43,46,73, të KPK-së, nenit 188 par 1 nen par 1.4 të KPRK-së, si dhe nenit 365 të KPPRK-së, të pandehurit E D i shqipton:

DËNIM ME GJOBË

Ashtu që të pandehurit E. D i cakton dënim me gjobë në shumë prej 300€ (treqind euro ) e të cilin dënim është i obliguar që ta paguaj në afat prej 30 (tridhjetë ) ditësh pas plotfuqishmërisë së aktgjykimit,

Nëse i pandehuri i lartcekur dënimin me gjobë nuk e paguan në afat të caktuar, atëherë dënimi me gjobë gjykata do ta zëvendësoi me dënim burgu, duke llogaritur një ditë burgim për çdo 20 euro të gjobës.

I pandehuri obligohet që në emër të shpenzimeve te paguaj shumen prej 20 € (njëzetë euro), dhe paushallit gjyqësor shumën prej 20€ (njëzetë euro), si dhe në emër të programit për kompensimin e viktimave të krimit në shumë prej 30€ (tridhjetë euro), të gjitha këto në afat prej 15 ditësh, pas plotfuqishmërisë së aktgjykimit.

-Pala e dëmtuar per realizimin e kërkesës pasurore juridike udhëzohet e kontest civil .

A r s y e t i m

Prokuroria Themelore në Pejë-Departamenti për krime të përgjithshme ka ngrit aktakuzë PP/II.nr. 2235/17 te dt 30.10.2017 , kundër të pandehurit E. D nga f.V K. Pejë , për shkak të veprës penale, lëndim i lehte trupor nga neni 188 par 1 nënpar 1.4 te KPRK-së ,

Gjykata ka caktuar shqyrtimin fillestarë me datë 24.05.2018, pas leximit të aktakuzës nga ana e Prokurores së PP/II.nr. 2235/17te dt 30.10.2017 , në seancën e shqyrtimit fillestar, gjykata është bindur se i pandehuri i ka kuptuar aktakuzën dhe të pandehurit i ka dhënë mundësinë që të deklarohet për pranimin ose mos pranimin e fajësisë.

Në këtë rast gjykata e ka udhëzuar të pandehurin për rëndësinë dhe pasojat e pranimit të fajësisë, dhe i pandehuri ka deklaruar, se i ka kuptuar të gjitha pasojat dhe përparësitë e pranimit të fajësisë dhe deklaron se e pranon fajësinë për vepër penale me të cilën ngarkohet me aktakuza duke shprehur keqardhje paraprakisht para gjykatës njihe rit deklaron se ngjarja ka ndodhur siç përshkruhet ne shkresat e lendes ne diskotekë , e dëmtuara B. B nuk ka qene cak i qëllimit te sulmit por unë e kam gjuajtur një shishe te birës te zbrazet dhe rastësisht e ka kapur te dëmtuarën B. B ne pjesën e përparme te fytyrës duke i shkaktuar për fat te mire lëndime te lehta trupor siç shifet nga shkresat e lendes ngjarja ka ndodhur ne diskotekën T C ne orët e vona te natës isha me shoqëri dhe pak i ndikuar nga alkooli dhe muzika, sa qe nuk kame qene ne gjendje për ti kontrolluar veprimet e mija sa duhet , e për këtë shprehi keqardhje te thelle dhe premtoj para gjykatës se nuk do ti përsëriti veprime te tilla apo te ngjajshme ne te ardhmen , duke i kërkuar gjykatës qe rrethana e lartcekura ti merr parasysh me rasti e marrjes se vendimit mbi dënim.

Prokurori i shtetit ka deklaruar se pajtohet me pranimin e fajësisë nga ana e të pandehurit, meqenëse i njëjti e ka pranuar fajin duke i kuptuar pasojat e pranimit të fajësisë dhe atë në mënyrë vullnetare dhe pa ndonjë presion, konsideron se i njëjti pranim i fajësisë ka mbështetje në provat të cilat gjenden në shkresa të lëndës.

Në vijim gjykata duke shqyrtuar fajësinë nga ana e të pandehurit vlerësoi se pranimi i fajësisë paraqet shprehje të lirë të vullnetit të pandehurit, pasi që ai e ka kuptuar natyrën dhe pasojat e pranimit të fajësisë.

Duke pasur parasysh të lart cekurat gjykata e ka aprovuar pranimin e fajësisë nga ana e të pandehurit dhe ka vërtetuar se nuk ekziston ndonjë rrethanë për hudhje të aktakuzës konfrom nenit 253 të KPPK-së, se janë plotësuar kushtet nga neni 248 të KPPK-së, atëherë në këtë çështje penale nuk është zbatuar procedura e provave por gjykata ka vazhduar me shqiptimin e dënimit.

Andaj gjykata duke u gjendur para këtyre fakteve siç janë pranimi i fajësisë nga ana e të pandehurit si dhe duke pasur parasysh provat të cilat gjenden në shkresat e lëndës siç janë: raporti i oficerit hetues Afrim Kastrati dt 30.10.2017 deklarata e dëmtuarës B. B dt. 30.07.2017 deklarata e dëshmitarit F. R dt. 30.10.2017 deklarata e dëshmitares A M dt. 30.07.2017 raportet mjeksore me nr 13372 dt. 30.07.2017 lëshuar nga spitali regjionale ne Peje , fotografit e bashkangjitura ,akt ekspertimi mjeko ligjor dt. 25.10.2017 e kryer nga eksperti mjeko ligjor Dr Vesa Kotori , ashtu qe pas analizimit te provave dhe shkresave te lartcekura bashkangjitur aktakuzës gjykata ka vërtetuar se pranimi i fajësisë nga ana e te akuzuarit e ka edhe mbështetjen ne provat e bashkangjitur aktakuzës,

Duke u bazuar në këto që u ceken më lartë gjykata ka vendosur që të pandehurin E.D ta shpall fajtor për kryerjen e veprës penale, ngase veprimet e të njëjtit i përmbajnë të gjitha tiparet e kësaj vepre penale dhe se për të njëjtën është edhe penalisht përgjegjës.

Duke vendosur mbi vendimin mbi dënim konform nenit 73 dhe 74 të KPRK-së me rastin e shqiptimit të dënimit ndaj të pandehurit, gjykata ka mare për bazë disa rrethana që ndikojnë në llojin dhe lartësinë e dënimit.

Si rrethana lehtësuese për të pandehurin gjyqtari i vetëm gjykues e ka marrë pranimin e fajësisë nga ana e të pandehurit, se është penduar për kryerje e kësaj vepre penale, se më parë nuk ka qenë i dënuar për ndonjë vepër tjetër penale, si dhe premtimin e tij se në të ardhmen nuk do të kryej ndonjë vepër tjetër penale. Ndërsa gjyqtari i vetëm gjykues, nuk ka gjetur ndonjë rrethanë rënduese për të pandehurin.

Sipas bindjes së gjyqtarit të vetëm gjykues, dënimi i shqiptuar me gjobë ndaj të pandehurit E.D e duke i marrë për bazë rrethanat e lart cekura, është dënim i drejtë, në harmoni me peshën e veprës penale dhe shkallën e përgjegjësisë të pandehurit.

Andaj gjykata duke u gjendur para këtyre rrethanave të akuzuarin e gjykoi si në dispozitiv të këtij aktgjykimi duke konsideruar se ky dënim është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë dhe është bindur se vendimi mbi dënimin do të shërbej për arritjen e qëllimit të dënimit e që është pengimi i të pandehurit në kryerjen e veprave penale në të ardhmen si dhe në preventivën tjetër për personat tjerë që të përmbahen nga kryerja e veprave penale konform nenit 41 të KRPK-së.

Duke u bazuar në nenin 450 të KPPRK-së, e obligoi të pandehurin në paguar jen e paushallit gjyqësor.

Konform nenit 39 par.1,2,3 nën par. 3.1 të Ligjit për kompensim të viktimave të krimit e obligoi të akuzuarin që të paguaj shpenzimet e viktimave të krimit.

Nga sa u tha më lart u vendos si në dispozitiv të këtij aktgjykimi konform nenit 365 të KPPRK-së.

NGA GJYKATA THEMELORE NË PEJË-Departamenti i Përgjithshëm P.nr.

 P.nr .1116/ 18 te dt. 24.05.2018

Sekretare juridike Gjyqtari

Lindmire Begolli Ahmet Rexhaj

KËSHILLË JURIDIKE:

Kundër këtij aktgjykimi është e lejuar ankesa

në afat prej 15 ditësh, nga dita e marrjes, Gjykatës

së Apelit në Prishtinë, e nëpërmjet të kësaj gjykate.